wickkiey/tamil-wikipedia-chunked huggingface dataset:
# ராதிகா ராவ்

## தொழில்

இசைக் காணொளிகளை வினய் சப்ருவுடன் இணைந்து இயக்கி பணிபுரிந்த பிறகு, ராதிகா 2005 ஆம் ஆண்டு சப்ருவுடன் இணைந்து லக்கி: *நோ டைம் ஃபார் லவ்* திரைப்படத்தை இணைந்து இயக்கி திரைப்பட இயக்குநராக அறிமுகமானார். இந்தப் படத்திற்கு *பிபிசி யில்* மனிஷ் கஜ்ஜார் செய்த விமர்சனத்தில் படத்தில் மந்தமான பகுதிகளும், சில மொழிபெயர்க்கப்படாத உருசிய உரையாடல்களும் உள்ளன. ஆனால் சல்மான் கானின் நடிப்பும் அட்னான் சாமியின் இசையும் படத்தை "பார்க்க வேண்டிய படம்" என்ற நிலைக்கு கொண்டு செல்கின்றன என்றார். இப்படத்திற்கான *இந்தியா டுடேயின்*, விமர்சனத்தில் அனுபமா சோப்ரா இந்த படத்தை "பகட்டானது" என்று விவரிக்கிறார், "பனி நிறைந்த தரிசு நிலம், செயின்ட் பீட்டர்ஸ்பர்க் மற்றும் உருசியச் சமயச் சின்னங்களின் சோகமான அழகான காட்சிகள்" போன்றவை குறிப்பிடத்தக்கவை. ஆனால் படத்தின் இரண்டாம் பகுதியைத் விரிவுபடுத்தி, மிதுன் சக்கரவர்த்தியின் விருந்தினர் தோற்றத்தை விவரித்து " எரிச்சலூட்டுகின்றனர்" என்றார்.  
இவர் அடுத்ததாக 2015 ஆம் ஆண்டு *ஐ லவ் என். ஒய்* என்ற திரைப்படத்தை சப்ருவுடன் இணைந்து இயக்கினார். *இ. ஆ. செ. சே* இன் டிராய் ரிபேரோவின் விமர்சனமானது படத்தின் தயாரிப்பு, படத்தொகுப்பு ஆகியவற்றைப் பாராட்டியது. மேலும் " காதல் கதையானது தர்க்கத்தை மீறியதாக உள்ளது. நீங்கள் கங்கனா ரனாத்தின் தீவிர ரசிகராக இருந்து பார்பத்தாக இருந்தால் மட்டுமே இந்தப் படத்தைப் பாருங்கள்" என்றார். *பிலிம்பேரின்* ரச்சித் குப்தா தன் விமர்சனத்தில் "இந்த படத்தின் சில பகுதிகள் நன்றாக உள்ளன" என்று எழுதினார், மேலும் இயக்குநரின் பணியை ஒரு "அமெச்சூர் எக்சிகியூட்" என்று விவரித்தார், ஆனால் "இந்த திரைப்படத்தை பார்ப்பதற்கு ஒரு காரணமாக கங்கனா ரனாவத் இருக்கலாம்" என்றும் கூறினார். பிரேம் சோப்ராவின் நடிப்பையும் பாராட்டினார்.  
பின்னர் ராதிகா 2016 ஆம் ஆண்டு *சனம் தேரி கசம்* இப்படத்தை சப்ருவுடன் இணைந்து இயக்கினார். *இந்தியன் எக்ஸ்பிரசின்* சுப்ரா குப்தா எழுதிய விமர்சனத்தில் மவ்ரா ஹோகேன் நடிப்பை பாராட்டினார்.  
ரதிகா 2023 ஆம் ஆண்டு *யாரியன் 2* படத்தை சப்ருவுடன் இணைந்து இயக்கினார். படத்தின் முன்னோட்டமானது யூடியூப்பில் 25 மில்லியன் பார்வைகளைத் தொட்டது. *ரெடிப்.காம்பில்* தீபா கஹ்லோட்டின் விமர்சனத்தில் இந்த படத்தை "இசைக் காணொளிகளின் தொகுப்பு என்று விவரிக்கிறது."  
ராதிகாவும், சப்ருவும் இணைந்து 20 ஆண்டுகளுக்கும் மேலாக நுசுரத் பதே அலி கான், லதா மங்கேஷ்கர், ஆஷா போஸ்லே, அரிஜித் சிங், நேகா கக்கர் , ஜுபின் நியூட்ரியல் ஆகியோரின் 100 க்கும் மேற்பட்ட இசைக் காணொளிகளை இயக்கியுள்ளனர். இவர்கள் இசைக் காணொளிகளை பூஷன் குமாருக்கு சொந்தமான டி-சீரிஸ் நிறுவனத்துடன் இணைந்து இயக்கினர்.
# ஐந்தாக்சிசன் இருபுளோரைடு

**ஐந்தாக்சிசன் இருபுளோரைடு** (*Pentaoxygen difluoride*) என்பது O<sub>5</sub>F<sub>2</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். புளோரினும் ஆக்சிசனும் சேர்ந்து உருவாகும் இச்சேர்மம் அறியப்பட்டுள்ள ஆக்சிசன் புளோரைடுகளில் ஒன்றாகும். பெண்டா ஆக்சிசன் டைபுளோரைடு என்ற பெயராலும் அழைக்கப்படுகிறது.
# ஐந்தாக்சிசன் இருபுளோரைடு

## தயாரிப்பு

60 முதல் 77 கெல்வின் வரையிலான வெப்பத்தில் குறிப்பிட்ட மோலார் விகிதத்தின் F<sub>2</sub>—O<sub>2</sub> வாயுக் கலவையின் மூலம் மின்சாரத்தைச் செலுத்துவதன் மூலம் இச்சேர்மத்தை தயாரிக்கலாம். வாயுக்களின் விகிதம் இங்கு 5:2 என கணிக்கப்பட்டுள்ளது.  
77 கெல்வின் வெப்பநிலையில் ஐந்தாக்சிசன் இருபுளோரைடு நீர்ம நைட்ரசனில் கரையாது. ஆனால் நீர்ம ஆக்சிசன் மற்றும் மீத்தேனில் கரைகிறது. 65 கெல்வின் வெப்பநிலையில் இது OF<sub>2</sub> திரவத்தில் கரைகிறது..
# ஆறாக்சிசன் இருபுளோரைடு

**ஆறாக்சிசன் இருபுளோரைடு** (*Hexaoxygen difluoride*) என்பது O<sub>6</sub>F<sub>2</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். புளோரினும் ஆக்சிசனும் சேர்ந்து உருவாகும் இச்சேர்மம் அறியப்பட்டுள்ள ஆக்சிசன் புளோரைடுகளில் ஒன்றாகும்.எக்சா ஆக்சிசன் டைபுளோரைடு என்ற பெயராலும் அழைக்கப்படுகிறது.
# ஆறாக்சிசன் இருபுளோரைடு

## தயாரிப்பு

60 முதல் 77 கெல்வின் வரையிலான வெப்பத்தில் குறிப்பிட்ட மோலார் விகிதத்தின் F<sub>2</sub>—O<sub>2</sub> வாயுக் கலவையின் மூலம் மின்சாரத்தைச் செலுத்துவதன் மூலம் இச்சேர்மத்தை தயாரிக்கலாம். வாயுக்களின் விகிதம் இங்கு 6:2 என கணிக்கப்பட்டுள்ளது.
# எலுமிச்சை ஊசிமல்லி

**எலுமிச்சை ஊசிமல்லி** (தாவரவியல் பெயர்: *Jasminum azoricum*, *யாசுமினம் அசோரிகம்*, ஆங்கிலம்: *lemon-scented jasmine*) என்பது பூக்கும் தாவரங்களிலுள்ள ஒருஇனமாகும். இத்தாவரத்தின் குடும்பம், முல்லைக் குடும்பம் ஆகும். இவ்வினம் மாறாப் பசுமையுள்ள கொடி ஆகும். இதன் தாயகம் மதீரா ஆகும். இதன் இலையமைவு கூட்டிலையாகும். இக்கூட்டிலையில் மூன்று இலைகள் உள்ளன.
# எலுமிச்சை ஊசிமல்லி

## பேரினச்சொல்லின் தோற்றம்

அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.
# எலுமிச்சை ஊசிமல்லி

## இவற்றையும் காண்க

- மல்லிகை இனங்களின் பட்டியல்
- சங்ககால மலர்கள்
# இணைய விரிவுரை

**இணைய விரிவுரை** (online lecture) என்பது இணையத்தில் வெளியிடுவதற்காக வடிவமைக்கப்பட்ட ஒரு கல்வி விரிவுரை ஆகும். இவை பரவலாக நிகழ்படம், ஒலி அல்லது இரண்டிலும் பதிவுசெய்யப்பட்டு, பின்னர் பதிவேற்றம் செய்யப்பட்டு குறிப்பிட்ட வலைத்தளத்தில் பார்க்கக்கூடியதாக இருக்கும். மாணவர்கள் தங்களுக்கு வசதியான நேரத்தில் விரிவுரையைப் பார்க்க குறிப்பிட்ட தளத்திற்குச் செல்லலாம். விரிவுரை பதிவு செய்யப்படும் நேரத்தில் இணையத்தில் நேரலையாகப் பார்க்கலாம்.  
பாரம்பரியமாக, ஆசிரியரும் மாணவரும் ஒரே அறையில் இருக்கும்போது மட்டுமே குரல் வழிக் கற்பித்தல் சாத்தியமாகும், அங்கு ஆசிரியர் மாணவர்களுக்குத் தகவல்களைப் பரிமாறுகிறார். ஆனால் இவகையான கற்றலுக்கு ஆசிரியரும் மாணவர்களும் அருகில் இருக்க வேண்டிய அவசியமில்லை.  
மாணவர்கள் இணைய இணைப்பு இருக்கும் வரை, அவர்கள் விரும்பும் எந்த நேரத்திலும், உலகில் எங்கிருந்தும் தங்களுக்கு ஒதுக்கப்பட்ட இணையதளங்களில் வெளியிடப்படும் இணைய விரிவுரைகளை அணுக இயலும். குறிப்பெடுப்பதற்காக அவற்றை மீண்டும் காண்பதற்கு வசதி உள்ளது. இணையத்தில் காப்பகப்படுத்தப்பட்ட விரிவுரைகளுடன் கூடிய படிப்புகளில் மாணவர்கள் கணிசமாக ஈடுபடுவதாகவும் அவர்களின் கற்றல் மேம்படுவதாகவும் ஆய்வு முடிவுகள் கூறுகின்றன. மாணவர்களுக்கான கல்வியை சமமாக்குவதற்கான தீர்வுகளில் இவ்வகையான விரிவுரையும் ஒன்றாக இருக்கலாம். நேருக்கு நேர் தொடர்பு இல்லாமை, தகவல்தொடர்பு இணைப்பு உருவாக்கப்படும் வரை மாணவர்கள் தங்கள் பயிற்றுவிப்பாளர்களை எளிதில் தொடர்பு கொள்ள இயலாமை, பதிவு செய்யப்படும் விரிவுரைகள் காரணமாக வருகை குறைவதற்கான வாய்ப்பு ஆகிய எதிர்மறை விடயங்களும் இதில் உள்ளன.
# மரியா வெட்ரோவா

**மரியா பெடோசிவ்னோ வெட்ரோவா** ( *Mariia Fedosiivna Vetrova* ; 3 ஜனவரி 1870 - 24 பிப்ரவரி 1897) ஓர் உக்ரைனிய ஆசிரியரும் மற்றும் புரட்சியாளரும் ஆவார். உக்ரைனின் பல்வேறு பகுதிகளில் ஆசிரியராகப் பணிபுரிந்து, நாடகக் குழுவில் சேர்ந்த பிறகு, அசோவ் நகரத்தில் ஒரு சோசலிச வட்டத்தில் சேர்ந்தார். லியோ டால்ஸ்டாயின் படைப்புகளில் ஈர்க்கப்பட்டார். செயின்ட் பீட்டர்ஸ்பர்க்கில் தனது படிப்பைத் தொடர்ந்தார். ஆனால் டால்ஸ்டாயை சந்தித்த பிறகு ஒரு புரட்சியாளராக ஆவதற்கு ஊக்குவிக்கப்பட்டார். உருசியப் பேரரசின் மீதான எதிர்ப்பு நடவடிக்கைகளுக்காக கைது செய்யப்பட்டார். பீட்டர் மற்றும் பால் கோட்டையில் சிறை வைக்கப்பட்டிருந்த இவர் தீக்குளித்து இறந்தார். இவரது மரணம் உருசிய பேரரசு-எதிர்ப்பு மாணவர் இயக்கத்தின் எழுச்சிக்கான ஒரு முழக்கமாக மாறியது. டால்ஸ்டாய் மற்றும் மாக்சிம் கார்க்கி ஆகியோரின் அர்ப்பணிப்புகளை தூண்டியது. இதன் விளைவாக கார்க்கி புரட்சிகர இலக்கியத்தின் ஒரு சிறிய கவிதையான " தி சாங் ஆஃப் தி ஸ்டோர்மி பெட்ரல் " என்பதை எழுதினார்.
# மரியா வெட்ரோவா

## சுயசரிதை

மரியா பெடோசிவ்னா வெட்ரோவா 3 ஜனவரி 1870 இல் உருசியப் பேரரசிலிருந்த ( நவீன உக்ரைனின் செர்னிகிவ் மாகாணம்) சோலோனிவ்கா என்ற ஊரில் பிறந்தார். உள்ளூர் ஆவண எழுத்துபதிவாளர்ஒலெக்சாண்ட்ரா வெட்ரோவா என்பவருக்கும் ஒரு கோசாக் இனப் பெண்ணுக்கும் முறைகேடாக பிறந்த குழந்தையான இவர் மற்றும் ஒரு கிராமத்திலுள்ள தனது வயதான ஒரு விவசாயப் பெண்ணால் அனாதையாக வளர்க்கப்பட்டார். 1888 இல், இவர் கல்லூரியில் இருந்து ஆசிரியராகப் பட்டம் பெற்றார், [2] பின்னர் லியூபெக்கில் உள்ள ஒரு கிராமப்புறப் பள்ளியில் கற்பிக்கச் சென்றார்.  
ஆசிரியர் பணியில் கிடைந்த ஊதியம் இவருக்குப் போதுமானதாக இல்லை. மேலும் சிறிய கிராமத்தில் தனிமையில் இருந்தார். ஏப்ரல் 1889 இல், இவர் மைகோலா சடோவ்சிகி என்ற உக்ரேனிய நடிப்புக் குழுவில் சேர்ந்தார். [2] அவர்கள் உக்ரைன் முழுவதும் பயணம் செய்தனர். சிறிய நாடக அரங்குகளில் மேடையேறினர். இவர் தனது முதல் நாடகத்தில் நடிக்க ஆரம்பித்தபோது பயந்து நாடகக் குழுவை விட்டு வெளியேறினார்.  
பின்னாஅர் மீண்டும் ஆசிரியராகப் பணியைத் தொடர அசோவ் நகருக்குச் சென்றார். அங்கு அவர் உள்ளூர் சோசலிச வட்டத்தில் சேர்ந்தார். அங்கு ஆர்வமுள்ள வாசகராக ஆனார் . குறிப்பாக லியோ டால்ஸ்டாயின் "மகிழ்ச்சி என்றால் என்ன?" என்ற கட்டுரையால் ஈர்க்கப்பட்டார். பின்னர் தனது கல்வி மேல் ஈடுபாடு காட்டினார். 1894 இல், அசோவை விட்டு வெளியேறி, செயின்ட் பீட்டர்ஸ்பர்க் இம்பீரியல் பல்கலைக்கழகத்தில் சேர்ந்தார். ஆனால் தனது பேராசிரியர்களால் விரைவில் ஏமாற்றமடைந்தார். அவர்களின் விரிவுரைகள் அறிவுபூர்வமாக ஊக்கமளிக்கவில்லை. அடுத்த ஆண்டு டால்ஸ்டாயை சந்தித்தார். அவர் இவரை ஒரு புரட்சியாளராக மாறத் தூண்டினார். பின்னர் ஒபுகோவ் மாநில ஆலையில் உள்ள தொழிலாளர் ஞாயிறு பள்ளியில் உருசிய மொழி மற்றும் எண்கணிதத்தை கற்பிக்கத் தொடங்கினார்.  
1897 ஆம் ஆண்டு ஜூன் 24 ஆம் தேதி, உருசிய ஜார் மன்னனின் அதிகாரிகள் செயின்ட் பீட்டர்ஸ்பர்க்கில் நரோட்னிக் அச்சிடும் நடவடிக்கையில் ஈடுபட்டதாக சந்தேகிக்கப்படும் நபர்களை பெருமளவில் கைது செய்தனர். கைது செய்யப்பட்ட பலரை வெட்ரோவா அறிந்திருந்தார்., 2 ஜனவரி 1897 அன்று, புரட்சிகர அச்சு நடவடிக்கையில் ஈடுபட்டதாக சந்தேகிக்கப்பட்டு கைது செய்யப்பட்டார். பின்னர், பீட்டர் மற்றும் பால் கோட்டையில் சிறையில் அடைக்கப்பட்டார். அங்கு அவர் 20 பெப்ரவரி அன்று தீக்குளித்துக் கொண்ட இவர் 24 பெப்ரவரி அன்று இறந்தார். சிறை அதிகாரிகள் இவரது தற்கொலையை மறைக்க முயன்றனர், இவர் அடையாளம் தெரியாத ஒரு கல்லறையில் புதைக்கப்பட்டார்.
# மரியா வெட்ரோவா

## கௌரவம்

இவரது மரணம் பற்றிய செய்தி சில மாதங்களில் வெளியேத் தெரிய ஆரம்பித்தது. செயின்ட் பீட்டர்ஸ்பர்க், மாஸ்கோ மற்றும் கீவ் ஆகிய இடங்களில் மாணவர் போராட்டங்களில் ஈடுபட்டனர். 1897 ஆம் ஆண்டு மார்ச் 4 ஆம் தேதி, செயின்ட் பீட்டர்ஸ்பர்க்கின் கசான் தேவாலயத்தில் வெட்ரோவாவுக்கு அஞ்சலி செலுத்த ஐயாயிரம் பேர் கூடினர். ஆனால் அது தடைசெய்யப்பட்டது, மேலும் 850 ஆர்ப்பாட்டக்காரர்கள் கைது செய்யப்பட்டனர். 1901 இல் நடந்த ஒரு ஆர்ப்பாட்டத்தில் மாக்சிம் கார்க்கியின் கவிதை " தி சாங் ஆஃப் தி ஸ்டார்மி பெட்ரல் " புரட்சிகர கீதமாக மாறியது. மேலும் மாணவர் ஆர்ப்பாட்டங்களுக்கு கசான் தேவாலயம் ஒரு மைய புள்ளியாக மாறியது.  
உக்ரேனிய எழுத்தாளர்ரும் அரசியல் ஆர்வலர்களான மைகோலா வோரோனி மற்றும் போரிஸ் ஹ்ரின்சென்கோ ஆகியோரால் வெட்ரோவா ஒரு புரட்சிகர தியாகியாக அறிவிக்கப்பட்டார், அதே நேரத்தில் இரகசிய புரட்சிகர அமைப்புகள் இவரது பெயரில் பிரகடனங்களை வெளியிட்டன. லியோ டால்ஸ்டாயும் இவரது நினைவாக அஞ்சலி செலுத்தினார்.
# மேசை

, பெல்ஜியம் ) தங்கமுலாம் பூசிய பரோக் மேசை]]
**மேசை** என்பது உயரமான தட்டையான மேற்புறத்துடன் கூடிய தளபாடம் ஆகும். பரவலாக 1 முதல் 4 கால்கள் கொண்டிருக்கும். (சிலவற்றில் இன்னும் அதிகமாக இருக்கலாம்). இது வேலை செய்வதற்கும், சாப்பிடுவதற்கும் அல்லது பொருட்களை வைப்பதற்குமான ஒரு மேற்பரப்பாகப் பயன்படுத்தப்படுகிறது. உணவு மேசைகள் பரவலாகப் பயன்படுத்தப்படும் மேசைகளாகும். இவை உணவு உண்பதற்காகவும் தேநீர் பரிமாருவதற்காகவும் பயன்படுகிறது.
# மேசை

## சொற்பிறப்பியல்

*மேசை* என்ற சொல் பண்டைய ஆங்கில வார்த்தையான என்பதிலிருந்து பெறப்பட்டது. இது என்ற இலத்தீன் வார்த்தையிலிருந்து பெறப்பட்டது . இது ஒரு பலகை, தட்டையான மேல் துண்டு' என்று பொருள்படும். இது எனும் ஆங்கில வார்த்தைக்கு மாற்றாகப் பயன்படுத்தப்பட்டது இது பிரான்சிய மொழியின் எனும் வார்த்தையின் தாக்கத்தில் உருவானது.
# மேசை

## வரலாறு

பண்டைய எகிப்தியர்களால் கிமு 2500 இல் மரம் மற்றும் *அலபாஸ்டர்* ஆகியவற்றைப் பயன்படுத்தி தயாரிக்கப்பட்டு பயன்படுத்தப்பட்டதே துவக்கக் கால மேசைப் பயன்பாடாகக் கருதப்படுகிறது. மர மேசைகளின் சில பயன்பாடுகள் கல்லறைகளில் காணப்பட்டாலும், அவை பெரும்பாலும் தரையில் இருந்து பொருட்களை வைக்கப் பயன்படுத்தப்படும் கல் மேடைகளை விட சற்று உயரமானதாகவே இருந்தன. உணவு மற்றும் பானங்கள் சாப்பிடுவதற்காக ஒரு பீடத்தின் மீது பெரிய தட்டுகளில் வைக்கப்படுகின்றன. எகிப்தியர்கள் பல்வேறு சிறிய மேசைகள் மற்றும் உயரமான விளையாட்டுப் பலகைகளைப் பயன்படுத்தினர். மெசசொப்பொத்தேமியாவில் பல்வேறு உலோகங்கள் பயன்படுத்தப்பட்டதைப் போலவே, சீனர்கள் எழுத்து மற்றும் ஓவியக் கலைகளுக்காக மிக ஆரம்ப நிலை மேசைகளை உருவாக்கினர்.
# கேத்தரின் யுஷ்செங்கோ

**கேத்தரின் மைக்காலிவ்னா யுஷ்செங்கோ** ( *Kateryna Mykhaylivna Yushchenko* ) என்கிற **சுமாசென்கோ** ; செப்டம்பர் 1, 1961) இவர் முன்னாள் உக்ரைன் குடியரசுத் தலைவர் விக்டர் யுஷ்செங்கோவை மணந்த காரணத்தால் 2005 முதல் 2010 வரை உக்ரைனின் முதல் பெண்மணியாக இருந்தார்.
# கேத்தரின் யுஷ்செங்கோ

## பெற்றோர்

கேத்தரினாவின் தந்தை, மைக்கைலோ சுமாசென்கோ, 1917 ஆம் ஆண்டில், கார்கிவ் மாகாணத்தில் உள்ள சைட்சிவ்கா கிராமத்தில், ஒரு பெரிய விவசாயி குடும்பத்தில் பிறந்தவர். 1932-1933 சோவியத் பஞ்சத்தில் இருந்து தப்பிய அவரது பெரிய குடும்பத்தின் ஒரு சில உறுப்பினர்களில் இவரும் ஒருவர். சுமாசென்கோ மின் பொறியியல் படித்தவர். அவர் சோவியத் இராணுவத்திலும் பணியாற்றினார். மேலும் ஜெர்மன் படைகளால் கைப்பற்றப்பட்டு 1942 இல் ஜெர்மனிக்கு கொண்டு செல்லப்பட்டார்.  
இவரது தாயார், சோபியா, 1927 ஆம் ஆண்டில், கீவ் மாகாணத்தின் லிட்கியில் பிறந்தார். மேலும் 30 செப்டம்பர் 2012 இல் கியேவில் இறந்தார். இரண்டாம் உலகப்போரில் சோவியத் ஒன்றியம் மீதான நாசி செருமானிய படையெடுப்பிற்குப் பிறகு, தனது கிராமத்தைச் சேர்ந்த பல இளம் பெண்களுடன் சேர்ந்து, சோபியா அடிமைத் தொழிலாளியாக பணியாற்றுவதற்காக 14 வயதில் நாட்சி ஜெர்மனிக்கு அழைத்துச் செல்லப்பட்டார்.  
இவர்கள் இருவரும் ஜெர்மனியில் சந்தித்து, திருமணம் செய்து கொண்டனர். இவர்களுக்கு 1945 இல் லிடியா என்ற மூத்த மகள் பிறந்தர். மைக்கைலோ சுமாசென்கோ 1945 இல் காசநோயால் கடுமையாக நோய்வாய்ப்பட்டு காசநோய் சுகாதார நிலையத்தில் எட்டு ஆண்டுகள் கழித்தார்.
# கேத்தரின் யுஷ்செங்கோ

## சுயசரிதை

இவர் இடது கரை உக்ரைனிலிருந்து குடியேறியவர்களுக்கு சிகாகோவில் ஒதுக்கப்பட்ட இடத்தில் **கேத்தரின் கிளாரி சுமாசெங்கோவாக** பிறந்தார். ஜார்ஜ்டவுன் பல்கலைக்கழகத்தில் எட்மண்ட் ஏ. வால்ஷ் வெளியுறவுத் துறை பள்ளியில் சர்வதேச பொருளாதாரத்தில் இளங்கலைப் பட்டமும் (1982), சிகாகோ பல்கலைக்கழகத்தில் முதுகலை வணிக மேலாண்மை (1986) பட்டமும் பெற்றுள்ளார்.
# கேத்தரின் யுஷ்செங்கோ

## அமெரிக்க நிர்வாகப் பணி

இவர் முன்னாள் அமெரிக்க வெளியுறவுத்துறை அதிகாரியாவார். மனித உரிமைகள் மற்றும் மனிதாபிமான விவகாரங்களுக்கான உதவி செயலாளரின் சிறப்பு உதவியாளராகப் பணியாற்றினார் பின்னர் இவர் ரொனால்ட் ரீகனின் நிர்வாகத்தின் போது வெள்ளை மாளிகை பொது தொடர்பு அலுவலகத்தில் பணியாற்றினார். பின்னர், ஜார்ஜ் எச். டபிள்யூ. புஷ் நிர்வாகத்தின் போது அமெரிக்க கருவூலத்தில் நிர்வாகச் செயலாளரின் அலுவலகத்தில் பணியாற்றினார். அந்தப் பதவியை விட்டு வெளியேறிய பிறகு, இவர் ஐக்கிய அமெரிக்கப் பேரவையின் கூட்டுப் பொருளாதாரக் குழுவின் ஊழியர்களில் இருந்தார். உக்ரைன் தனது சுதந்திரத்தை அறிவித்த பிறகு, இவர் உக்ரைன்-அமெரிக்க அறக்கட்டளையின் இணை நிறுவனர் மற்றும் துணைத் தலைவராக இருந்தார்.
# கேத்தரின் யுஷ்செங்கோ

## திருமணம்

1993 ஆம் ஆண்டில், இவர் கேபீஎம்ஜி குழுமத்தின் வங்கிப் பயிற்சித் திட்டத்தில் ஆலோசகராக சேர்ந்தார். அங்கு விக்டர் யுஷ்செங்கோவைச் சந்தித்தார். பின்னர் இவர்கள் திருமணம் செய்துகொண்டனர்.
# கேத்தரின் யுஷ்செங்கோ

## தொண்டு பணிகள்

கேத்தரினா யுஷ்செங்கோ இப்போது உக்ரைன் 3000 பன்னாட்டு அறக்கட்டளையுடன் இணைந்து பல தொண்டு திட்டங்களில் ஈடுபட்டுள்ளார். அறக்கட்டளையின் முக்கிய முன்னுரிமை உக்ரைனின் குழந்தைகளுக்கு சிறந்த ஆரோக்கியம் தருவதாகும். 2001 இல் நிறுவப்பட்ட உக்ரைனின் 3000 அறக்கட்டளையின் மேற்பார்வைக் குழுவில் , உக்ரைனின் மிக முக்கியமான கல்வி, மனிதாபிமான, கலாச்சார, இலக்கிய மற்றும் விளையாட்டுப் பிரமுகர்கள் ஆகியோர் இடம் பெற்ருள்ளனர். குடியரசுத் தலைவர் விக்டர் யுஷ்செங்கோ 2005 இல் பதவியேற்கும் வரை மேற்பார்வைக் குழுவின் தலைவராக பணியாற்றினார். அப்போதிருந்து, அதன் தலைவராக கேடரினா யுஷ்செங்கோ இருந்தார்.
# மம்தா மதி

**மம்தா மதி** Mamta Madhi) என்பவர் ஓர் இந்திய அரசியல்வாதியும் ஒடிசா சட்டமன்ற மேனாள் உறுப்பினரும் ஆவார். இவர் இந்திய தேசிய காங்கிரசு கட்சியினைச் சார்ந்தவர். மதி 2000 முதல் 2005ஆம் ஆண்டு வரையிலும் மீண்டும் 2009 முதல் 2014 வரையிலும் ஒடிசாவின் சட்டமன்ற உறுப்பினராக பணியாற்றியுள்ளார்.
# மம்தா மதி

## பிறப்பு, குடும்பம், கல்வி

மம்தா மதி 1971ஆம் ஆண்டு திசம்பர் 11ஆம் தேதி மல்கங்கிரி மாவட்டத்தில் பிறந்தார். இதில் பட்டம் பெற்ற பின்னர், வேளாண்மைப் பணியாளராகப் பணியாற்றினார். இந்த சட்டமன்றத்தில், சுற்றுச்சூழல், பெண்கள் மற்றும் குழந்தைகள் மேம்பாடு, நூலகக் குழுக்களின் உறுப்பினராக 2000 முதல் 2001 வரை பணியாற்றினார். மொத்தம் 22,822 வாக்குகள் பெற்று மம்தா முதலிடத்திலும், பிஜு ஜனதா கட்சியின் டம்ப்ருவைச் சேர்ந்த சிஷா 22,562 வாக்குகள் பெற்று 2-வது இடத்திலும் இருந்தனர். இருவருக்கும் இடையேயான வாக்கு வித்தியாசம் 0.31 சதவீதம் ஆகும். ஆனால் 2014 ஒடிசா பொதுத் தேர்தலில் மம்தா போட்டியிடாததால் முந்தைய தேர்தலில் 250 வாக்குகள் வித்தியாசத்தில் தோல்வியடைந்த ஷிஷா இந்த தேர்தலில் வெற்றி பெற்று 15வது ஒடிசா சட்டப் பேரவைக்கு தேர்ந்தெடுக்கப்பட்டார்.  
2011ஆம் ஆண்டு மல்கங்கிரி மாவட்ட ஆட்சியரும், இளநிலை பொறியாளரும் மாவோயிஸ்டுகளால் கடத்தப்பட்டனர். அப்போது, அரசு மற்றும் மாவோயிஸ்டுகளை விடுவிக்கக் கோரி, ஒடிசா சட்டப் பேரவையில் அட்டைப் பலகையுடன் உண்ணாவிரதப் போராட்டம் நடத்தினார்.
# எலெனா மிலாசினா

**எலனா வாலெரிவானா மிலாசினா** ( *Elena Valeryevna Milashina* ) (பிறப்பு; 1977) *நோவயா கெசெட்டா* என்ற உருசிய புலனாய்வு பத்திரிகையில் பணிபுரியும் நிருபவராவார். இவர் தனது பணிக்காக பல விருதுகளைப் பெற்றுள்ளார். 2013 ஆம் ஆண்டில் சர்வதேச பெண்கள் உரிமைகள் குறித்த இவரது பணிக்காக அமெரிக்க வெளியுறவுச் செயலாளரின் சர்வதேச வீரதீர பெண்கள் விருது பெற்றுள்ளார்.  
மிலாசினா ஒரு தசாப்தத்திற்கும் மேலாக தனது பணிக்காக பலமுறை அச்சுறுத்தப்பட்டு தாக்கப்பட்டுள்ளார். 2023 ஆம் ஆண்டில், செச்சினியாவில் ஒரு விசாரணையை புலனறியும்போது இவர் கடுமையாக தாக்கப்பட்டார்.
# எலெனா மிலாசினா

## ஆரம்ப வாழ்க்கை மற்றும் கல்வி

எலெனா மிலாசினா 1977 இல் பிறந்தார். 1994-95 இல், உதவித்தொகை மாணவர் பரிமாற்ற திட்டத்தில் பங்கேற்றார். இது மாஸ்கோ அரசுப் பல்கலைக்கழகத்தில் நுழைய இவருக்கு உதவியது.
# எலெனா மிலாசினா

## தொழில்

1997 ஆம் ஆண்டில், மிலாசினா படிக்கும் போதே *நோவயா கெசெட்டாவின்* நிருபராகவும் பத்திரிகையாளராகவும் பணியாற்றத் தொடங்கினார். உருசிய நாட்டைச் சேர்ந்த பெண் பத்திரிகை ஊடகவியலாளர், எழுத்தாளர் மற்றும் மனித உரிமை ஆர்வலர் அன்னா பலிட்கோவ்ஸ்கயா இவரது வழிகாட்டிகளில் ஒருவர். 2001 இல் இவர் மாஸ்கோ மாநில பல்கலைக்கழகத்தின் இதழியல் பீடத்தில் பட்டம் பெற்றார்.  
மிலாசினாவின் தொழில்முறை ஆர்வமுள்ள பகுதிகளில் ஊழல், வடக்கு காகசஸ் மற்றும் செச்சினியாவில் மனித உரிமை மீறல்கள், குறிப்பாக, 2004 பெஸ்லான் பள்ளி முற்றுகை விசாரணை, அன்னா பொலிட்கோவ்ஸ்காயாவின் 2006 படுகொலை, தெற்கு ஒசேஷியாவில் 2008 மோதல், 2009இல் நடால்யா எஸ்டெமிரோவாவின் கடத்தல் மற்றும் கொலை ஆகியவை அடங்கும். செச்சினியாவில் ஓரினச்சேர்க்கையாளர்களுக்கு எதிரான துப்புறப்படுத்தல் குறித்தும் இவர் புகார் அளித்துள்ளார்.  
2006 இல் மாஸ்கோவில் படுகொலை செய்யப்பட்ட இவரது சக ஊழியர் அன்னா பொலிட்கோவ்ஸ்கயாவின் கொலை வழக்கு விசாரணைகள் மற்றும் வடக்கு காகசஸில் நடந்த நிகழ்வுகள் பற்றிய இவரது சொந்த விசாரணைகளைத் தொடர்ந்தார்.
# எலெனா மிலாசினா

## தாக்குதல்கள் மற்றும் அச்சுறுத்தல்கள்

ஏப்ரல் 5, 2012 அதிகாலையில், மிலாசினாவும் மற்றும் அவரது நண்பர் எல்லா அசோயனும், மாஸ்கோவின் பாலாசிகா சுற்றுப்புறத்தில் இரண்டு அறியப்படாத ஆசாமிகளால் தாக்கப்பட்டனர்.  
பிப்ரவரி 6, 2020 அன்று செச்சினியாவில் உள்ள குரோசுனிக்கு ஒரு விசாரணையில் கலந்து கொள்ளச் சென்றிருந்தபோது, மிலாசினா மற்றும் மனித உரிமை வழக்கறிஞர் மெரினா துப்ரோவினா ஆகியோர் கான்டினென்டல் விடுதியின் வரவேற்பறையில் அடையாளம் தெரியாத பெண்களால் தாக்கப்பட்டனர்.  
*நோவயா கெசெட்டா* பிப்ரவரி 8, 2022 அன்று மிலாசினா தனக்கு எதிரான அச்சுறுத்தல்களால் உருசியாவை விட்டு வெளியேற வேண்டிய கட்டாயம் ஏற்பட்டது என்று அறிவித்தது.  
ஜூலை 2023 இல், மிலாசினா மற்றும் சரேமா முசயேவாவின் வழக்கறிஞர் அலெக்சாண்டர் நெமோவ் ஆகியோர், செச்சினியாவில் ஆயுதமேந்திய குழுவால் தாக்கப்பட்டதாக கூறப்பட்டு மருத்துவமனையில் அனுமதிக்கப்பட்டனர். தாக்குதல்காரர்கள் மிலாசினாவின் தலையை மொட்டையடித்து பச்சை நிற சாயத்தை பூசினர். இது ஜெலியோங்கா தாக்குதல் என்று அழைக்கப்படுகிறது. அதே நேரத்தில் இவரை உடனடியாக அங்கிருந்து வெளியேறுமாறும், இதைப் பற்றி எந்த கட்டுரையும் எழுத வேண்டாம் என்றும் மெமோரியல் மனித உரிமைகள் அமைப்பு கேட்டுக்கொண்டது.
# உக்ரைன் கொடி

**உக்ரைனின் தேசியக் கொடி** நீலம், மஞ்சள் ஆகிய நிறங்களின் சம அளவிலான கிடைமட்ட பட்டைகள் கொண்டது.  
நீலம், மஞ்சள் ஆகிய வண்ணங்கள் முதன்முதலில் 1848 ஆம் ஆண்டு ஆசுதிரியப் பேரரசின் ஒரு பகுதியாக இருந்த லெம்பெர்க்கில் தோன்றின. உருசியப் புரட்சிக்கு பின்னர், உக்ரேனிய மக்கள் குடியரசு, மேற்கு உக்ரேனிய மக்களாட்சிக் குடியரசு, உக்ரேனிய அரசு ஆகியவற்றால் இது முதல் முறையாக மாநிலக் கொடியாக ஏற்றுக்கொள்ளப்பட்டது. இது பின்னர் மார்ச் 1939 இல் கார்பத்தோ-உக்ரைனால் ஏற்றுக்கொள்ளப்பட்டது. உக்ரைன் சோவியத் ஒன்றியத்தின் ஒரு பகுதியாக இருந்தபோது, இரு வண்ணக் கொடி தடைசெய்யப்பட்டது, மேலும் அது உக்ரேனிய சோவியத் குடியரசின் கொடியைப் பயன்படுத்தியது. அதில் சிவப்பு, நீலம் ஆகிய நிறங்களும், தங்க சுத்தி, அரிவாள், மேலே தங்க எல்லை கொண்ட சிவப்பு நட்சத்திரம் ஆகியவை இடம்பெற்றிருந்தன.  
சோவியத் ஒன்றியம் கலைக்கப்பட்டபோது, இரு வண்ணக் கொடி படிப்படியாக பயன்பாட்டிற்குத் திரும்பியது. 1990 இல் கீவ் சதுக்கத்தில் உள்ள அதிகாரப்பூர்வ கீவ் நகர சபை அரசாங்க கட்டிடத்தின் மீது மஞ்சள் மற்றும் நீல கொடி முதன்முறையாக பறக்கவிடப்பட்டது. 24 ஆகத்து 1991 அன்று உக்ரைன் சுதந்திரப் பிரகடனத்திற்குப் பிறகு, தேசிய மஞ்சள் மற்றும் நீலக் கொடி முதன்முறையாக உக்ரேனிய நாடாளுமன்றத்தின் (வெர்கோவ்னா ராடா) கட்டிடத்தின் மீது பறந்தது. சுதந்திரத்தைத் தொடர்ந்து ஆகத்து 1991 இல் நீல மற்றும் மஞ்சள் கொடி தற்காலிகமாக அதிகாரப்பூர்வ விழாக்களுக்காக ஏற்றுக்கொள்ளப்பட்டது. பின்னர் 1992 சனவரி 28 அன்று உக்ரேனிய நாடாளுமன்றத்தால் அதிகாரப்பூர்வமாக ஏற்றுக்கொள்ளப்பட்டது. உக்ரைன் 2004 ஆம் ஆண்டு முதல் ஆகத்து 23 அன்று தேசிய கொடி தினத்தை கொண்டாடுகிறது.
# உக்ரைன் கொடி

## வடிவமைப்பு
# விக்கிப்பீடியா:தமிழ் விக்கிப்பீடியா அறிமுக நிகழ்வுகள் (2021 முதல்)

## 2022

1. ஆகத்து 14 - தமிழ் விக்கிமேனியா 2022
1. செப்டம்பர் 17 - குரோம்பேட்டையில் உள்ள அண்ணா பல்கலைக் கழக வளாகத்தில் சற்றேறக்குறைய 30 பேருக்கு 'விக்கி மாரத்தான் பயிலரங்கு' நடத்தப்பட்டது. விவரங்கள்: விக்கிப்பீடியா:ஆலமரத்தடி/தொகுப்பு124#சென்னையில் விக்கிப்பீடியர்கள் சந்திப்பு
# விக்கிப்பீடியா:தமிழ் விக்கிப்பீடியா அறிமுக நிகழ்வுகள் (2021 முதல்)

## 2023

1. செப்தெம்பர் 23 - விக்கிப்பீடியா:செப்டம்பர் 23, 2023 தஞ்சாவூர் தமிழ் விக்கிப்பீடியா அறிமுகப் பட்டறை
# விக்கிப்பீடியா:தமிழ் விக்கிப்பீடியா அறிமுக நிகழ்வுகள் (2021 முதல்)

## 2024

1. பெப்பிரவரி 8, 9, 10 - கணித் தமிழ் மாநாட்டு நிகழ்வில் பரப்புரை
1. பெப்பிரவரி 14 - விக்கிப்பீடியா:பெப்பிரவரி 14, 2024 கோப்பாய் தமிழ் விக்கிப்பீடியா அறிமுகம்
1. மார்ச்சு 1, 2 - விக்கிப்பீடியா:பயிலரங்கு 2024 (திருநெல்வேலி)
1. மார்ச்சு 7 - மயிலாடுதுறை அ.வ.அ கல்லூரியில் விக்கிப்பீடியா அறிமுகம். விவரங்கள்: விக்கிப்பீடியா:ஆலமரத்தடி (அறிவிப்புகள்)#மயிலாடுதுறையில் விக்கிப்பீடியா பயிலரங்கம்
1. ஆகத்து 28, 29 - சென்னையிலுள்ள கல்லூரி ஒன்றில் மாணவியர்க்கான பயிலரங்கம். விவரங்கள்: விக்கிப்பீடியா:தமிழ் விக்கிப்பீடியா அறிமுகப் பட்டறைகள் 2024/சென்னை
1. அக்டோபர் 4 - திருச்சி புனித வளனார் கலைக்கல்லூரியில் நடைபெற்ற படைப்பாக்கப் பயிலரங்கத்தின் இரண்டாம் நாளின் பிற்பகலில் 2.15 முதல் 4.15 வரை விக்கிப்பீடியா அறிமுக நிகழ்வு நடத்தப்பட்டது.
# விக்கிப்பீடியா:தமிழ் விக்கிப்பீடியா அறிமுக நிகழ்வுகள் (2021 முதல்)

## 2025

1. சனவரி 4 அன்று இரவு 7.30 மணி முதல் 8.30 மணி வரை இலங்கை, தமிழ் அறிதநுட்பியல் உலகாயம் என்ற அமைப்பினால் இணையத்தில் தமிழ் விக்கிப்பீடியா என்ற தலைப்பில் ஏற்பாடு செய்யப்பட்டிருந்த இணைய வழி உரையாடலில் தமிழ் விக்கிப்பீடியா குறித்த அறிமுகம் வழங்கப்பட்டது.
1. தமிழ் இணைய மாநாடு 2024: இதனையொட்டி நடந்த ஒரு-நாள் பயிலரங்கம். விவரங்களுக்கு: Tamil Wikimedia Workshop 2024
# ஆக்சிசன் இருபுளோரைடு

**ஆக்சிசன் இருபுளோரைடு** (*Oxygen difluoride*) என்பது OF<sub>2</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். புளோரினும் ஆக்சிசனும் சேர்ந்து உருவாகும் இச்சேர்மம் அறியப்பட்டுள்ள ஆக்சிசன் புளோரைடுகளில் ஒன்றாகும். ஆக்சிசன் டைபுளோரைடு என்ற பெயராலும் இது அழைக்கப்படுகிறது. இணைதிறன் கூடு எலக்ட்ரான் சோடிகளின் தள்ளுகை கொள்கை கணித்துள்ளபடி ஆக்சிசன் இருபுளோரைடு வளைந்த மூலக்கூற்று வடிவியலை ஏற்றுக்கொள்கிறது. இது ஒரு வலுவான ஆக்சிசனேற்றியாகவும் இதே காரணத்திற்காக இராக்கெட்டு எரிபொருள் பயன்பாட்டிலும் இது அறிவியலாளர்களின் கவனத்தை ஈர்த்துள்ளது. −144.75 ° செல்சியசு வெப்பநிலை என்ற கொதிநிலையை கொண்டுள்ளது. OF<sub>2</sub> என்பது எளிதில் ஆவியாகும் சேர்மமாகும். இதை எளிதில் தனிமைப்படுத்தி பிரித்தெடுக்கலாம். மூவணு சேர்மமாகவும் இச்சேர்மம் அறியப்படுகிறது.
# ஆக்சிசன் இருபுளோரைடு

## தயாரிப்பு

ஆக்சிசன் இருபுளோரைடு முதன்முதலில் 1929 ஆம் ஆண்டில் கண்டறியப்பட்டு அறிவிக்கப்பட்டது. உருகிய பொட்டாசியம் புளோரைடுடன் ஐதரோபுளோரிக் அமிலமும் சிறிதளவு தண்ணீரும் சேர்த்து மின்னாற்பகுப்பு வினைக்கு உட்படுத்தினால் ஆக்சிசன் இருபுளோரைடு உருவாகும்.  
நவீன தயாரிப்பு சோடியம் ஐதராக்சைடின் நீர்த்த கரைசலுடன் புளோரினைச் சேர்த்து வினைபுரியச் செய்து தயாரிக்கப்படுது நவீன தயாரிப்பு முறையாகும். வினையில் சோடியம் புளோரைடு ஓர் உடன் விளைபொருளாக உருவாகிறது:  
::2 F<sub>2</sub> + 2 NaOH -> OF<sub>2</sub> + 2 NaF + H<sub>2</sub>O
# ஆக்சிசன் இருபுளோரைடு

## கட்டமைப்பு

ஆக்சிசன் இருபுளோரைடு வளைந்த மூலக்கூறு வடிவியலை ஏற்றுக்கொள்கிறது. F-O-F சகப் பிணைப்பின் பிணைப்புக் கோணம் 103 பாகைகளாகும். ஆக்சிசன் அணுவின் இயல்பான −2 என்ற ஆக்சிசனேற்ற எண்ணுக்குப் பதிலாக +2 என்ற ஆக்சிசனேற்ற எண்ணால் ஒரு சக்திவாய்ந்த ஆக்சிசனேற்றியாக செயல்படுகிறது.
# ஆக்சிசன் இருபுளோரைடு

## வேதியியல் பண்புகள்

200 °செல்சியசு வெப்பநிலைக்கு மேல் சூடுபடுத்தினால் ஆக்சிசன் இருபுளோரைடு ஆக்சிசன் மற்றும் புளோரினாகச் சிதைகிறது.
::2 OF<sub>2</sub> -> O<sub>2</sub> + 2 F<sub>2</sub>
OF<sub>2</sub> பல உலோகங்களுடன் வினைபுரிந்து ஆக்சைடுகள் மற்றும் புளோரைடுகளை உருவாக்குகிறது. அலோகங்களும் இதனுடன் வினைபுரிகின்றன: பாசுபரசு OF<sub>2</sub> உடன் வினைபுரிந்து PF<sub>5</sub> மற்றும் POF<sub>3</sub> போன்ற சேர்மங்களை உருவாக்குகிறது; கந்தகத்துடன் வினைபுரிந்து SO<sub>2</sub> மற்றும் SF<sub>4</sub> போன்ற சேர்மங்களை உருவாக்குகிறது; மற்றும் மந்தவாயுக்களைப் பொறுத்தவரை வழக்கத்திற்கு மாறாக, செனான் வாயுவுடன் வினைபுரிகிறது. உயர்ந்த வெப்பநிலையில் இச்சேர்மம் XeF<sub>4</sub> மற்றும் செனான் ஆக்சிபுளோரைடுகளை அளிக்கிறது.  
ஆக்சிசன் இருபுளோரைடு தண்ணீருடன் மிக மெதுவாக வினைபுரிந்து ஐதரோபுளோரிக் அமிலத்தை உருவாக்குகிறது:
::OF<sub>2</sub> + H<sub>2</sub>O → 2 HF + O<sub>2</sub>  
கந்தக டை ஆக்சைடை கந்தக மூவாக்சைடாகவும் தனிம புளோரினாகவும் ஆக்சிசனேற்றம் செய்கிறது:
::OF<sub>2</sub> + SO<sub>2</sub> → SO<sub>3</sub> + F<sub>2</sub>  
இருப்பினும், புற ஊதா கதிர்வீச்சின் முன்னிலையில், வினையில் ஈடுபட்டால் கந்தக புளோரைடு (SO<sub>2</sub>F<sub>2</sub>) மற்றும் பைரோசல்பூரைல் புளோரைடு (S<sub>2</sub>O<sub>5</sub>F<sub>2</sub>) ஆகியவை உருவாகின்றன:
::OF<sub>2</sub> + 2 SO<sub>2</sub> → S<sub>2</sub>O<sub>5</sub>F<sub>2</sub>
# ஆக்சிசன் இருபுளோரைடு

## பாதுகாப்பு

ஆக்சிசன் இருபுளோரைடு தன் ஆக்சிசனேற்றப் பண்புகள் காரணமாக ஒரு பாதுகாப்பற்ற வாயுவாக கருதப்படுகிறது. நீருடன் OF<sub>2</sub> சேர்க்கப்பட்டு நீராற்பகுப்பு வினைக்கு உட்படுத்தினால் உருவாகும் ஐதரோபுளோரிக் அமிலம் மிகவும் அரிக்கும் தன்மை கொண்டதாகும். மேலும் இது நச்சுத்தன்மையுடையதாகவும் அறியப்படுகிறது. இழையநசிவு நோயை உண்டாக்கும் திறன் கொண்டுள்ளது. இதனால் எலும்புகளில் இருந்து கால்சியம் வெளியேறுகிறது மற்றும் இருதய பாதிப்புகளையும் ஏற்படுத்துகிறது.
# ஆக்சிசன் இருபுளோரைடு

## பண்பாட்டில்

ராபர்ட் எல். பார்வர்டின் அறிவியல் புனைகதை நாவலான கேம்லாட் 30கே நாவலில் சூரிய மண்டலத்தின் கைப்பர் பட்டையில் வாழும் கற்பனையான வாழ்க்கை வடிவங்களால், ஆக்சிசன் இருபுளோரைடு ஓர் உயிர்வேதியியல் கரைப்பானாகப் பயன்படுத்தப்பட்டது. OF<sub>2</sub> 30 கெல்வின் வெப்பநிலையில் இது ஒரு திடப்பொருளாக இருக்கும் போது, கற்பனையான வேற்றுகிரகவாசிகளின் வாழ்க்கை வடிவங்கள் ஆற்றல் ஏற்பிகளாகச் செயல்பட்டன. கதிரியக்க வெப்பமூட்டல் மூலம் உயர்ந்த உடல் வெப்பநிலையும் திரவ OF<sub>2</sub> இரத்தத்தை பராமரித்தலையும் இவை மேற்கொண்டன.
# அன்னா யாரோசிலாவ்னா

**அன்னா யாரோசிலாவ்னா**(*Anna Yaroslavna*, ) அல்லது **கீவின் ஆன்** (*Anne of Kiev*, 1030 – 1075) கீவ உருசிய இளவரசி ஆவார். இவர் 1051 இல் பிரான்சு நாட்டின் அரசர் முதலாம் என்றியைத் திருமணம் செய்து கொண்டு அந்நாட்டின் அரசி ஆனார். இவர் சென்லிசில் உள்ள புனித வின்சென்ட் மடாலயத்தை நிறுவினார். 1060 இல் என்றியின் மரணத்திற்குப் பிறகிலிருந்து வாலோயிசின் நான்காம் ரால்ஃப் பிரபுவுடனான சர்ச்சைக்குரிய திருமணம் வரை, அன்னா அவரது மகன் பிலிப் I இன் சார்பாகப் பிரான்சு இராச்சியத்தை ஆட்சி செய்தார்.
# லெசியா உக்ரைன்கா

**லெசியா உக்ரைன்கா** உக்ரேனிய இலக்கியத்தின் முதன்மையான எழுத்தாளர்களில் ஒருவர். இவரது கவிதைகள் மற்றும் நாடகங்களுக்கு மிகவும் பிரபலமானவை. இவர் ஓர் அரசியல் மற்றும் பெண்ணிய ஆர்வலராகவும் இருந்தார். இவர் தனது இலக்கிய புனைப்பெயரான ஒலேனா சில்கா என்ற பெயரில் நன்கு அறியப்பட்டவர்.  
இவரது சிறந்த படைப்புகளில் *விங்ஸ் ஆப் சாங்ஸ்* (1893), *தாட்ஸ் அண்ட் டிரீம்ஸ்* (1902) போன்ற கவிதைகளின் தொகுப்புகள், *என்சியன்ட் பாரி டேல்* (1893), *ஒன் வர்ட்* (1903) போன்ற புராண தொகுப்புகள் மற்றும் *பிரின்சஸ்* (1913), *கசாண்ட்ரா* (1903-1907), *கேடாகாம்ப்ஸில்* (1905) மற்றும் *பாரெஸ்ட் சாங்* (1911) போன்ற காவியக் கவிதைகள் அடங்கும்.
# லெசியா உக்ரைன்கா

## மரபு

உக்ரைன் மற்றும் பல முன்னாள் சோவியத் குடியரசுகளில் லெசியா உக்ரைன்காவுக்கு பல நினைவுச்சின்னங்கள் உள்ளன. கீவில் ஒரு முக்கிய நினைவுச்சின்னம் மற்றும் மரின்ஸ்கி பூங்காவில் ஒரு சிறிய நினைவுச்சின்னம் உள்ளன. அசர்பைஜானின் கராடக் ரையனிலும் ஒரு மார்பளவு சிலை உள்ளது. முக்கிய கீவ் திரையரங்குகளில் ஒன்றான லெசியா உக்ரைன்கா தேசிய கல்வி அரங்கம் பேச்சுவழக்கில் லெசியா உக்ரான்கா தியேட்டர் என்று குறிப்பிடப்படுகிறது. உக்ரேனிய புலம்பெயர்ந்தோரின் முயற்சிகளின் கீழ், கனடா மற்றும் அமெரிக்கா முழுவதும் அவருக்கு பல நினைவு சங்கங்கள் மற்றும் நினைவுச்சின்னங்கள் உள்ளன, குறிப்பாக சஸ்காட்செவனின் சஸ்காட்சுவான் பல்கலைக்கழக வளாகத்தில் ஒரு நினைவுச்சின்னம் உள்ளது. நியூயார்க் மாநிலத்தில் உக்ரைன்காவின் மார்பளவு சிலையும் உள்ளது. ஒவ்வொரு கோடையிலும், டொராண்டோ உள்ள உக்ரேனியர்கள் ஹை பூங்காவில் உள்ள லெசியா உக்ரைன்கா நினைவுச்சின்னத்தில் அவரது வாழ்க்கையையும் பணிகளையும் கொண்டாடுகிறார்கள்.  
இசையமைப்பாளர்கள் தமாரா மால்யுகோவா சிடோரென்கோ (1919-2005) மற்றும் யூடிஃப் கிரிகோரெவ்னா ரோழாவ்ஸ்காயா ஆகியோர் உக்ரைன்காவின் பல கவிதைகளை இசைக்கு அமைத்தனர். உக்ரைனின் தேசிய வங்கி லெசியா உக்ரைன்காவை சித்தரிக்கும் 200 ¥ பணத்தாளை வெளியிட்டது. ஆலோசகர் ஓலே போகல்சூக்கின் கூற்றுப்படி, உக்ரைன்காவின் சிகை அலங்காரம் யூலியா டிமோஷென்கோவின் தலைக்கு மேல் பின்னப்பட்ட சிகை அலங்காரத்தை ஊக்கப்படுத்தியது. 2020 ஆம் ஆண்டில் உக்ரேனில் கூகிள் தேடலில் உக்ரேனிய பெண்கள் தேடல் வினவல்களின் தரவரிசையில் லெசியா உக்ரைன்கா மூன்றாவது இடத்தில் இருந்தார். நவம்பர் 2022 அன்று டினிப்ரோவின் புஷ்கின் அவென்யூ லெசியா உக்ரைங்கா அவென்யூ என்று மறுபெயரிடப்பட்டது.
# மொல்லுகினேசியே

**மொல்லுகினேசியே** (தாவரவியல் பெயர்: *Molluginaceae*) என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த, தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், Bartl. ஆவார். இங்கிலாந்திலுள்ள கியூ தாவர ஆய்வகம், இக்குடும்பத்தைக் குறித்து வெளியிட்ட, முதல் ஆவணக் குறிப்பு 1825 ஆம் ஆண்டு எனத் தெரிவிக்கிறது.
# மொல்லுகினேசியே

## இக்குடும்பத்தின் பேரினங்கள்

கியூ தாவரவியல் ஆய்வகம், இக்குடும்பத்தின் பேரினங்களாக, 11 பேரினங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.  
1. Adenogramma
1. Coelanthum
1. Glinus
1. Hypertelis
1. Mollugo
1. Paramollugo
1. Pharnaceum
1. Polpoda
1. Psammotropha
1. Suessenguthiella
1. Trigastrotheca
# செரி மெனாந்தி அரச கல்லறை

**செரி மெனாந்தி அரச கல்லறை** ஆங்கிலம்: *Seri Menanti Royal Mausoleum*; மலாய்: *Makam Diraja Seri Menanti*) என்பது நெகிரி செம்பிலான் அரச குடும்பத்தின் அரச கல்லறை ஆகும். இது மலேசியா, நெகிரி செம்பிலான் கோலா பிலா மாவட்டம், செரி மெனாந்தி அரச நகரத்தில் அமைந்துள்ளது.  
செரி மெனாந்தி அரச கல்லறையின் மையத்தில் ஓர் உயரமான குவிமாடம்; மற்றும் பக்கவாட்டில் சிறிய குவிமாடங்கள் உள்ளன. கட்டிடம் முழுவதும் வெள்ளை வர்ணம் பூசப்பட்டுள்ளது. இந்தக் கல்லறைக்கு அருகில் துவாங்கு முனாவிர் அரச பள்ளிவாசலும் உள்ளது.
# செரி மெனாந்தி அரச கல்லறை

## கல்லறைகளின் பட்டியல்

### யாம் துவான் பெசார் கல்லறைகள்

- இராஜா ஈத்தாம் இப்னி அல்மர்கும் இராஜா பெலன்பாம் - நெகிரி செம்பிலானின் 2-ஆவது யாம் துவான் பெசார்
- இராஜா அலி இப்னி அல்மர்கும் இராஜா நாரா I - நெகிரி செம்பிலானின் 3-ஆவது யாம் துவான் பெசார்
- துவாங்கு நசிருதீன் இப்னி அல்மர்கும் துவாங்கு அலி - நெகிரி செம்பிலானின் 4-ஆவது யாம் துவான் பெசார்
- துவாங்கு உள்ளின் இப்னி அல்மர்கும் துவாங்கு அலி - நெகிரி செம்பிலானின் 5-ஆவது யாம் துவான் பெசார்
- துவாங்கு அந்தா இப்னி அல்மர்கும் துவாங்கு நசிருதீன் - நெகிரி செம்பிலானின் 6-ஆவது யாம் துவான் பெசார் - செரி மெனாந்தி
- துவாங்கு முகம்மது சா இப்னி அல்மர்கும் துவாங்கு அந்தா - செரி மெனாந்தி - நெகிரி செம்பிலானின் 7-ஆவது யாங் டி பெர்துவான் பெசார் (இறப்பு 1933)
- நெகிரி செம்பிலான் துவாங்கு அப்துல் ரகுமான் – நெகிரி செம்பிலானின் 8-ஆவது யாங் டி பெர்துவான் பெசார்; மற்றும் 1-ஆவது மலேசிய பேரரசர் (1957–60) (இறப்பு 1960)
- துவாங்கு முனாவிர் இப்னி அல்மர்கும் துவாங்கு அப்துல் ரகுமான் - 9-ஆவது யாங் டி பெர்துவான் பெசார் நெகிரி செம்பிலான் (இறப்பு 1967)
- நெகிரி செம்பிலான் துவாங்கு சாபார் – 10-ஆவது யாங் டி பெர்துவான் பெசார் மற்றும் 10-ஆவது மலேசிய பேரரசர் (1994–99) *(இறப்பு 2008)*
# சூசி டிலேர்

**சுசி டிலேர்** ( Suzy Delair ) (பிறப்பு சுசெட் பிர்ரெட் டிலேர் ; டிசம்பர் 31, 1917 - மார்ச் 15, 2020) ஓர் பிரான்சிய நடிகையும், நடனக் கலைஞரும், பாடகியும், நகைச்சுவை நடிகையும்ர் மற்றும் 19 ஆம் நூற்றாண்டின் இறுதியில் பிரான்சில் தொடங்கிய பல்வேறு பொழுதுபோக்குகளின் ஒரு நாடக வகை  
யான வாட்வில்லின் நட்சத்திரமும் ஆவார்.
# சூசி டிலேர்

## சுயசரிதை

இவரது தந்தை விலையுயர்ந்த தானுந்துகளின் உட்புறத்தை மேம்படுத்தும் தொழிலைச் செய்து கொண்டிருந்தார். இவரது தாய் ஒரு தையல்காரர் ஆவார். தாயாகவும் இருந்தார். பாரிஸில் பிறந்த இவர் மான்ட்மார்ட்ரேவில் வளர்ந்தார். பின்னர், இவர் இசைப்பள்ளியில் இசை பயின்றார்.
# சூசி டிலேர்

## திரைப்படம்

ஹென்றி-ஜார்ஜஸ் க்ளௌசோட், ஜீன் ட்ரெவில்லே, ஜீன் கிரெமில்லன், மார்செல் எல் ஹெர்பியர், கிறிஸ்டியன்-ஜாக், மார்செல் கார்னே, லுச்சினோ விஸ்கொன்டி, ரெனே கிளெமென்ட் மற்றும் ஜெரார்ட் வுரி இயக்கிய படங்களில் நடித்தார்.  
1947 ஆம் ஆண்டில், *தி மர்டர் லைவ்ஸ் அட் நம்பர் 21* என்ற படத்தில் டிலேர் ஒரு துணைப் பாத்திரத்தில் நடித்தார். இது நியூயார்க் நகரில் திரையிடப்பட்டது. பிரான்சில் படமாக்கப்பட்டு 1951 இல் வெளியான லாரல் மற்றும் ஹார்டியின் *அடோல் கே* ( *உட்டோபியா* என்றும் அழைக்கப்படுகிறது) நகைச்சுவைத் திரைப்படத்தில் முக்கிய பெண் கதாபாத்திரமாக நடித்திருந்தார்.
# சூசி டிலேர்

## இசை

டிலேர் படங்களில் நடிக்கத் தொடங்குவதற்கு முன்பு, மேடை நாடங்களில் நடித்தார். 28 பிப்ரவரி 1948 அன்று ஹோட்டல் நெக்ரெஸ்கோ என்ற நாடகத்தில் முதல் நைஸ் ஜாஸ் திருவிழாவின் போது இவர் *சி`செட் சி பான்* என்ற பாடலை பாடினார். அமெரிக்கப் பாடகரும் ஜாசு ஊதுகொம்பு இசைக் கலைஞருமான லூயிஸ் ஆம்ஸ்ட்ராங் கலந்துகொண்டு பாடலை விரும்பிக் கேட்டார். ஜூன் 26, 1950 இல், நியூயார்க் நகரில் சை ஆலிவர் மற்றும் அவரது இசைக்குழுவுடன் தனது பாடலின் அமெரிக்கப் பதிப்பை ( ஜெர்ரி சீலன் எழுதிய ஆங்கில வரிகள்) பதிவு செய்தார். இது வெளியிடப்பட்டபோது, வட்டு உலகளாவிய வெற்றியைப் பெற்றது. மேலும் இந்த பாடல் சிறந்த சர்வதேச பாடகர்களால் நிகழ்த்தப்பட்டது.
# சூசி டிலேர்

## சொந்த வாழ்க்கை

டிலேர், பிரெஞ்சு திரைப்பட இயக்குநரும், தயாரிப்பாளரும் மற்றும் திரைக்கதை எழுத்தாளருமான ஹென்றி-ஜார்ஜஸ் க்ளூசோட் என்பவருடன் 12 ஆண்டுகள் துணையாக இருந்தார்.
# அல்டாப்ரா

**அல்டாப்ரா** (*Aldabra*) என்பது உலகிலுள்ள இரண்டாவது பெரிய பவளத் தீவு எனக் கூறுகின்றனர். கடலியல் கலைச்சொல்லான 'அடால்' (atoll) என்றால் ஏறத்தாழ வட்டவடிவிலான பவளத்திட்டும், அதைச் சூழ்ந்த ஆழமில்லா கடற்கரையும் என்பது முழுமையான பொருள் ஆகும். இத்தீவு ஆப்பிரிக்காவின் தென்கிழக்குப் பகுதியில் அமைந்துள்ளது. இந்தியப் பெருங்கடல் பகுதியின் ஒரு பகுதியிலும், சீசெல்சு தீவிலிருந்து 1120 கிலோ மீட்டர் தொலைவிலும் உள்ளது. குறிப்பாக விக்டோரியா, சீசெல்சு என்பதில் இருந்து தென்மேற்கு திசையில் அமைந்துள்ளது. இது தீவு என அழைக்கப்பட்டாலும், இதன் நிலப்பகுதியானது ஒன்றல்ல. இதில் நான்கு பெரியத் தீவுகளையும், நாற்பது சிறிய தீவுகளையும் கொண்டுள்ளதால், இதனை அல்டாப்ரா தீவுக்கூட்டம் எனலாம்.
# அல்டாப்ரா

## துணைநூல்கள்

-
-
-
# சிவப்பு சுல்மோனா பூண்டு

**சிவப்பு சுல்மோனா பூண்டு** (ஆங்கிலம்: *Red Sulmona Garlic*, இலத்தீன்: *Aglio rosso di Sulmona*) என்பது வெள்ளைப்பூண்டு வகைகளில் ஒன்றாகும். இது தெற்கு இத்தாலியின் (Abruzzo) பாரம்பரிய உணவுகளின் (P.A.T.) கீழ் அமைந்து சிறப்புத்தன்மையுடன் திகழ்கிறது. இச்சிறப்புத் தன்மையை இத்தாலிய அரசின் வேளாண்மை, உணவு, வனம் குறித்த கொள்கைகளினால் அறிவிக்கப்படுகிறது. இத்தாவரத்தினை நவம்பர், திசம்பர் காலங்களில் பயிரிடத் தொடங்குவர். சூன், சூலை மாதங்களில் அறுவடை செய்வர்.
# இராஜ முத்திருளாண்டி

இராஜ (கோபால்) முத்திருளாண்டி, சிவகங்கை மாவட்டம், திருப்பூவனம் என்னும் ஊரில் பிறந்தவர் (1949) . உயர்நிலைப்பள்ளி வரை (SSLC) திருப்பூவனம் போர்டு உயர்நிலைப்பள்ளியிலும், புகுமுக வகுப்பு, பட்டப் படிப்பு மதுரைக் கல்லூரியிலும், முதுகலைப்படிப்பு அண்ணாமலைப் பல்கலைக் கழகத்திலும் படித்தார்.1971 முதல் தமிழ்நாடு அரசுக் கல்லூரிகளில் ஆங்கிலப் பேராசிரியராகப் பணியாற்றிப் பணி நிறைவு பெற்றுள்ளார்.  
இடையில், திருச்சியில் பாரதிதாசன் பல்கலைக் கழகம் தோற்றுவிக்கப்பட்டபோது (1982), முதல் துணைவேந்தர் பேராசிரியர் பி.எஸ். மணி சுந்தரம் அவர்கள் அழைப்பின்பேரில், தமிழக அரசால் முதல் துணைப் பதிவாளராக அயற்பணியில் பணியாற்ற ஆணைகள் இடப்பெற்றுப் பணியாற்றினார். வரலாற்றுச் சாதனையாக, அப்பல்கலைக் கழகத்தில் துணைவேந்தர் அவர்களது புதுமை செய் நோக்கில் விளைந்த எண்ணமான பி.எஸ்.ஸி கம்ப்யூட்டர் சயின்ஸ் என்ற மூன்றாண்டுப் பட்டப் படிப்பினை, இந்தியாவிலேயே முதலாவதாக, புத்தனாம்பட்டி எனும் சிற்றூரில் அமைந்திருக்கும் நேரு நினைவுக் கல்லூரியில் எழுத்தாளர் சுஜாதா அவர்களது வழிகாட்டலில் தொடங்க அரும்பணியாற்றினார்.  
உலக மனித உரிமைக்கான பத்தாண்டுக் காலத்தில் மனித உரிமைகள் குறித்த பத்துக்கும் மேற்பட்ட நூல்களைத் தமிழிலும் ஆங்கிலத்திலும் படைத்துள்ளார். தமிழில் இத்துறையில் இவரது நூல்களான இலக்கியத்தில் மனித உரிமைகள், கதாயுதங்கள், Human Rights: The constitution and Statuary Institutions of India என்ற நூல்கள் பல பல்கலைக் கழகங்களில் பட்ட வகுப்புகள், பட்ட மேற்படிப்பு வகுப்புகளுக்குப் பாடநூல்களாக இப்போதும் உள்ளன.தகவல் பெறும் உரிமைச்சட்டம் குறித்த இவரது இரண்டு தமிழ் நூல்கள் அச்சட்டத்தை,அதன் செயல்பாடுகளை, அச்சட்டத்தையொட்டி இந்திய நீதிமன்றங்களில் விளைந்துள்ள தீர்ப்புகளை விளக்கும் வகையில் எழுதப்பட்டவை.  
பாரதியார் நினைவு நூற்றாண்டு வெளியீடாக(2021) வந்துள்ள இவரது நூல் ( பாட்டிடையிட்ட பாரதியார் சிறுகதைகள்) பாட்டுக்கொரு புலவன் பாரதியை, தமிழ்ச்சிறுகதையின் தந்தை எனத் தவறாகக் குறிப்பிடப்பட்டுவரும் வ.வெ.சு.ஐயர் அவர்களுக்கு முன்னரே சிறுகதைகள் படைத்தவர் என்பதைச் சான்றுகளுடன் நிறுவிநிற்கும் நூலாக ஆய்வாளர்களால் மதிப்பிடப் பட்டிருக்கிறது.
# விக்ரம் வேதா (2022 இந்தி மொழித் திரைப்படம்)

**விக்ரம் வேதா** (*Vikram Vedha**)*** என்பது 2022 ஆம் ஆண்டு வெளியான இந்திய இந்தி மொழி அதிரடித் திரைப்படமாகும். இது புஷ்கர்-காயத்ரி இணையர் எழுதி இயக்கிய திரைப்படம் ஆகும். இத்திரைப்படம் ஒய். என். ஓ. டி ஸ்டுடியோஸ், ஃப்ரைடே பிலிம்வொர்க்ஸ், ரிலையன்ஸ் என்டர்டெயின்மென்ட், டி-சீரிஸ் பிலிம்ஸ் மற்றும் ஜியோ ஸ்டுடியோஸ் இணைந்து தயாரித்ததாகும். இத்திரைப்படம் இதே இரட்டையரின் 2017 ஆம் ஆண்டு இதே பெயரில் வெளியான தமிழ் திரைப்படத்தின் மறு ஆக்கம் ஆகும். இது இந்திய நாட்டுப்புறக் கதையான வேட்டலா பஞ்சவிம்சதியால் ஈர்க்கப்பட்டுள்ளது. சைஃப் அலி கான் மற்றும் கிருத்திக் ரோஷன் ஆகியோர் படத்தின் பெயரிடப்பட்ட எதிர் கதாநாயகர்களாக நடித்துள்ளனர். ராதிகா ஆப்தே, ரோஹித் சரஃப் மற்றும் யோகிதா பிஹானி ஆகியோர் துணை வேடங்களில் நடிக்கின்றனர். படத்தில், ஒரு காவல் அதிகாரி ஒரு பயங்கரமான குண்டரைக் கண்டுபிடித்து கொல்ல புறப்படுகிறார்.  
மார்ச் 2018 இல் அறிவிக்கப்பட்ட இந்த படம், *நா தும் ஜானோ நா ஹம்* (2002) படத்தில் இணைந்து நடித்த 20 ஆண்டுகளுக்குப் பிறகு, கான் மற்றும் ரோஷனின் இரண்டாவது ஒத்துழைப்பைக் குறிக்கிறது. அக்டோபர் 2021 இல் தொடங்கிய தயாரிப்பு சூன் 2022 இல் முடிவடைந்தது, பெரும்பாலும் அபுதாபி மற்றும் லக்னோவில் நடைபெறுகிறது. இப்படத்திற்கு சாம் சி. எஸ். மற்றும் விஷால்-சேகர் இசையமைத்துள்ளனர், பி. எஸ். வினோத் ஒளிப்பதிவு செய்துள்ளார்.  
விக்ரம் வேதா 30 செப்டம்பர் 2022 அன்று உலகளவில் திரையரங்குகளில் வெளியிடப்பட்டது மற்றும் விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களைப் பெற்றது. இயக்கம், ஒளிப்பதிவு, திரைக்கதை, பின்னணி இசை மற்றும் நடிப்பு (குறிப்பாக கான் மற்றும் ரோஷன்) ஆகியவற்றைக் குறித்து பாராட்டப்பட்டது. ஆனால், வசூல் ரீதியாக இத்திரைப்படம் சிறப்பாக வரவில்லை. 68வது பிலிம்பேர் விருதுகளில், சிறந்த நடிகர் (ரோஷன்) உட்பட எட்டு பரிந்துரைகளைப் பெற்றது.
# விக்ரம் வேதா (2022 இந்தி மொழித் திரைப்படம்)

## கதைக்களம்

எஸ். எஸ். பி. விக்ரம் ஒரு நேர்மையான காவல் அதிகாரி, அவர் நல்ல மற்றும் தீய உணர்வுகளைக் கொண்டவர். வேதா பேத்தல் கான்பூரைச் சேர்ந்த ஒரு பயங்கரமான குண்டர். இவர் இடையில் உள்ள நுணுக்கத்தைப் புரிந்துகொள்கிறார். விக்ரமின் நெருங்கிய நண்பர் எஸ். எஸ். பி அப்பாஸ், வேதாவை அகற்றுவதற்காக உருவாக்கப்பட்ட எஸ். டி. எஃப்-ல் ஒரு என்கவுன்டர் பிரிவை வழிநடத்துகிறார். ஒரு மோதலில், வேதாவின் ஆதரவாளர்கள் சிலரை இந்தக் குழு கொன்று, மேலும் விசாரணையைத் தவிர்ப்பதற்காக விக்ரமால் கொல்லப்பட்ட ஒரு நிராயுதபாணியான குற்றவாளியை சிக்க வைக்கிறது. இப்பிரிவு மற்றொரு என்கவுன்டரைத் திட்டமிடுகையில், வேதா பேத்தல் காவல் நிலையத்திற்குள் நுழைந்து தானாக முன்வந்து சரணடைகிறார். விக்ரம் வேதாவிடம் விசாரணை நடத்தும்போது, அவரிடம் ஒரு கதையைச் சொல்ல முன்வருகிறார். முதல் செயல் வேதா ஒரு பயங்கரமான குண்டராக மாறுவதைப் பற்றி விவரிக்கிறது. அவர் தனது கணித மேதையான தம்பி ஷாதக்கை, குற்றச்செயல்களிலிருந்து விலகி இருக்குமாறு எச்சரிக்கிறார், ஆனால் ஷாதக்கை ஒரு போட்டி குண்டரான பாப்லூ போதைப்பொருட்களை எடுத்துச் செல்ல கட்டாயப்படுத்துகிறார். ஷாதக்கும் அவரது நண்பர் சந்தாவும் காவல்துறையினரால் பிடிக்கப்பட்டபோது, ஷாதக் வாக்குமூலம் அளிக்கிறார், பாப்லூ கைது செய்யப்படுகிறார்.  
தனது முதலாளி சிவ் பிரசாத்தின் உத்தரவின் பேரில், பாப்லூ ஷாதக்கைத் தாக்கி, அவரது கையில் ஒரு நிரந்தர வடுக்களை விட்டுச் செல்கிறார். விக்ரமை பாப்லூவை கொல்ல வேண்டுமா? அல்லது சிவ பிரசாத்தை கொல்ல வேண்டுமா? என்று வேதா கேட்கிறார். சிவ பிரசாத் தான் உண்மையான குற்றவாளி என்று விக்ரம் பதிலளிக்கிறர். ார், அதற்கு வேதா அவர் சிவ பிரசாத்தைக் கொன்றதாகக் கூறுகிறார். விக்ரமின் மனைவி பிரியாவாக மாறும் வேதாவின் வழக்கறிஞர் தலையிட்டு அவரை ஜாமீனில் விடுவிக்கிறார். விசாரணையைத் தவிர்ப்பதற்காக அவர்கள் உருவாக்கிய நிராயுதபாணியான குற்றவாளி உண்மையில் ஷாதக் என்பதை விக்ரம் உணர்கிறார், அவரது கையில் உள்ள அடையாளத்தின் அடிப்படையில். வேதா அப்பாஸைக் கொல்ல முயற்சிக்கக்கூடும் என்று கவலைப்பட்ட விக்ரம், அப்பாஸைக் காப்பாற்ற விரைகிறார். ஆனால் அவரைக் கண்டுபிடித்து சந்தாவும் சுட்டுக் கொல்லப்படுகிறார். காவல்துறை ஆணையர் அதை ஒரு ஒரு தவறான, போலியான கைகலப்பு என்கிறார். வேதாவின் இருப்பிடத்தை விக்ரமுக்கு தெரிவிக்க பிரியா மறுக்கிறார். இதனால் கோபமடைந்த விக்ரம், வேதாவின் குடியிருப்புகளை சோதனையிட்டு அவரைப் பிடிக்கிறார். வேதா விக்ரமை மற்றொரு கதையைக் கேட்கச் சொல்கிறது.
# மாபெல் நார்மன்ட்

**அமாபெல் எதெல்ரீட் நார்மன்ட்** ( *Amabel Ethelreid Normand* ) (நவம்பர் 9, 1893 &nbsp;- பிப்ரவரி 23, 1930), பொதுவாக **மாபெல் நார்மன்ட்** என்று அழைக்கப்படும் இவர் அமெரிக்காவின் ஊமைத் திரைப்பட நடிகையும், இயக்குநரும் மற்றும் திரைக்கதை ஆசிரியரும் ஆவார். இவர் கீஸ்டோன் ஸ்டுடியோஸ் என்ற படபிடிப்பு நிறுவனத்தின் உரிமையாளர் *மேக் சென்னட்* என்பவருடன் சேர்ந்து பிரபலமான நட்சத்திரமாக இருந்தார். மேலும் 1910 களின் பிற்பகுதியிலும் 1920 களின் முற்பகுதியிலும் இவரது தொழில் வாழ்க்கை உச்சத்தில் இருந்தது. இவர் *மேபெல் நார்மன்ட் ஃபீயூச்சர் பிலிம்* என்ற திரைப்பட படப்பிடிப்பு வளாகத்தை நிறுவினார். திரையில், இவர் சார்லி சாப்ளினுடன் பன்னிரண்டு வெற்றிகரமான படங்களிலும், ரோஸ்கோ "ஃபேட்டி" அர்பக்கிளுடன் பதினேழு வெற்றிப் படங்களிலும் தோன்றினார். சில சமயங்களில் சாப்ளினை தனது முன்னணி நடிகராகக் கொண்டு திரைப்படங்களை எழுதி இயக்கினார் (அல்லது இணையாக எழுதி இயக்குகினார்).  
1922 இல் நார்மன்டின் நண்பரான இயக்குநர் *வில்லியம் டெஸ்மன்ட் டெய்லரின்* கொலை மற்றும் 1924 இல் நார்மண்டின் ஓட்டுநர் *ஜோ கெல்லி* என்பவரால் *கோர்ட்லேண்ட் எஸ். டைன்ஸ்* சுட்டுக் கொன்றது போன்ற பெயர் துப்பாக்கி சூடுகளில் இவரது மீண்டும் மீண்டும் இணைக்கப்பட்டது. காவல் துறையின் விசாரணைக்குப் பிறகு, டெய்லரின் கொலையில் இவர் சந்தேகிக்கப்பட்டார். நார்மண்ட் 1923 இல் காசநோயால் பாதிக்கப்பட்டார். இதனால் இவரது உடல்நிலை மோசமடைந்தது. 1926 இல் திரைப்படங்களில் இருந்து முன்கூட்டியே ஓய்வு பெற்றார். மேலும், 1930 இல் தனது 36 வயதில் இறந்தார்
# மாபெல் நார்மன்ட்

## ஆரம்ப வாழ்க்கை மற்றும் தொழில்

இவர் நவம்பர் 9, 1893 இல் நியூயார்க்கில் உள்ள நியூ பிரைட்டனில் அமாபெல் எதெல்ரீட் நார்மண்ட் என்ற் பெயரில் பிறந்தார் (இது இசுடேட்டன் தீவின் ஒரு பகுதியாக நியூயார்க் நகரத்துடன் இணைக்கப்படுவதற்கு முன்பு). 1892 இல் இவர் பிறப்பதற்கு முன்பே இவரது தந்தை இறந்துவிட்டார். நார்மண்டின் தாயார், மேரி "மின்னி" ட்ரூரி, றோட் தீவின் தலைநகர் பிராவிடென்ஸ் பகுதியைச் சேர்ந்த ஐரியப் பாரம்பரியத்தைச் சேர்ந்தவர்.  
நார்மன்ட் தனது தொழில் வாழ்க்கையின் தொடக்கத்தில் சிறிது காலம் நியூயார்க் நகரில் உள்ள விட்டாகிராப் படப்பிடிப்பு அரங்கத்தில் வாரத்திற்கு $25 ஊதியதிற்கு பணிபுரிந்தார். விட்டாகிராப் நிறுவனர் ஆல்பர்ட் இ. ஸ்மித் "எதிர்கால நட்சத்திரத்திற்கான சாத்தியக்கூறுகளை மதிப்பிடுவதில் தவறு செய்த பல நடிகைகளில் இவரும் ஒருவர்" என்று கூறினார். 1911 ஆம் ஆண்டு *டி. டபிள்யூ. கிரிஃபித்* இயக்கிய *ஹெர் அவேக்கனிங்* என்ற நாடகக் குறும்படத்தில் நார்மன்டின் நடிப்பு கவனத்தை ஈர்த்தது. கிரிஃபித்தின் *பயோகிராஃப் கம்பெனி* என்ற படப்ப்டிப்பு நிறுவனத்தில் இருந்தபோது இயக்குநர் மேக் சென்னட்டை சந்தித்தார். பின்னர் இருவரும் ஒழுங்கற்ற உறவில் இருந்தனர். 1912 இல் கீஸ்டோன் ஸ்டுடியோவை நிறுவியபோது சென்னட் பின்னர் நார்மண்டை கலிபோர்னியாவிற்கு அழைத்துச் சென்றார்.
# மாபெல் நார்மன்ட்

## பிற்காலத் தொழில் மற்றும் இறப்பு

நார்மன்ட் தொடர்ந்து திரைப்படங்களைத் தயாரித்தார். 1926 ஆம் ஆண்டில் ஹால் ரோச் ஸ்டுடியோஸ் நிறுவனத்துடன் ஒப்பந்தம் செய்து கொண்டார். இவர் *ராகிடி ரோஸ்*, *தி நிக்கல்-ஹாப்பர்*, மற்றும் *ஒன் ஹவர் மேரீட்* (இவரது கடைசி படம்) ஆகிய படங்களைத் தயாரித்தார். இவை அனைத்தையும் ஸ்டான் லாரல் இவருடன் இணைந்து எழுதியது. மேலும் லியோ மெக்கரே இயக்கிய *ஷுட் மென் வாக் ஹோம்?* ஆகியன். இவை அனைத்தும் இவரது தோழி மேரி பிக்ஃபோர்ட் உட்பட ஹாலிவுட் சமூகத்தின் விரிவான விளம்பர ஆதரவுடன் படங்கள் வெளியிடப்பட்டன.  
1926 இல், இவர் நடிகர் லூ கோடியை மணந்தார். அவருடன் இவர் 1918 இல் *மிக்கி திரைப்படத்தில் நடித்திருந்தார்.* இவர்கள் பெவர்லி ஹில்ஸ் அருகிலுள்ள வீடுகளில் தனித்தனியாக வசித்து வந்தனர். இந்த சமயத்தில் நார்மன்டின் உடல்நிலை காசநோயால் பாதிக்கப்பட்டது. பொட்டெங்கர் காச நோய் மையத்தில் நீண்ட காலம் தங்கி சிகிச்சைப் பெற்ற பிறகு, இவர் நுரையீரல் காசநோயால் பிப்ரவரி 23, 1930 அன்று கலிபோர்னியாவின் மன்ரோவியாவில் தனது 36 வயதில் இறந்தார் லாஸ் ஏஞ்சல்ஸில் உள்ள கல்வாரி கல்லறையில் இவர் அடக்கம் செய்யப்பட்டார்.
# சேலம் நிறைகோல் தமிழ்ச் சங்கம்

## சேலம் நிறைகோல் தமிழ்ச்சங்கம்:

சேலம் நிறைகோல் தமிழ்ச்சங்கம் தமிழின் பெருமையை உலகறியச் செய்யவும், தமிழ் மொழியின் வளர்ச்சிக்காகவும் தம் பணிகளைச் செய்து வருகிறது. மறைந்து வரும் தமிழரின் பண்பாடு, நாகரீகம், கலை போன்றவற்றை நிலைநாட்டும் நன்னோக்கோடும், எங்கோ ஒரு மூளையில் முடங்கிக்கிடக்கும் திறமை வாய்ந்தவர்களின் திறனை வெளிக் கொணர்வதற்காகவும் இச்சங்கம் உருவாக்கப்பட்டு இயங்கி வருகிறது.
# சேலம் நிறைகோல் தமிழ்ச் சங்கம்

## வரலாறு:

சேலம் நிறைகோல் தமிழ்ச்சங்கம் 13 உறுப்பினர்களைக் கொண்டு 2021 ஆம் ஆண்டு மார்ச் மாதம் 26 ஆம் நாள் முனைவர் அ. இளவரசி முருகவேல், முனைவர் ஶ்ரீ.அழகுலெட்சுமி, முனைவர் ப. சசிரேகா ஆகியோரால் உருவாக்கப்பட்டது. தற்போது இச்சங்கத்தின் தலைவராக முனைவர் அ. இளவரசி அவர்கள் பொறுப்பேற்று இச்சங்கத்தினை வழிநடத்தி வருகிறார். இச்சங்கத்தில் தலைவர், செயலாளர், பொருளாளர், ஆலோசனைக் குழு உறுப்பினர்கள், செயற்குழு உறுப்பினர்கள் என மொத்தம் 13 உறுப்பினர்கள் தங்களின் பங்கினை ஆற்றி வருகின்றனர்.
# சேலம் நிறைகோல் தமிழ்ச் சங்கம்

## தமிழ்நாடு அரசு பதிவு:

சேலம் நிறைகோல் தமிழ்ச்சங்கம் முறையாக பதிவு செய்யப்பட்டு செயல்படுத்தப்பட வேண்டும் என்ற நோக்கத்தோடு சங்கப்பதிவு செய்வதற்காக சேலம் சங்கப்பதிவு அலுவலகத்தில் 21.10.2021 அன்று ஆவணங்கள் தாக்கல் செய்யப்பட்டது. அதன் அடிப்படையில் அனைத்து ஆவணங்களும் சரிபார்க்கப்பட்டு 04.01.2022 அன்று SRG/Salem West/3/2022 என்று சங்கப்பதிவு எண் கிடைக்கப்பெற்றது.இச்சங்கம் தமிழ்நாடு அரசு சங்கப்பதிவு பெற்றது நடத்தப்படுகிறது என்பது பெருமைக்குரியதாகும்.
# சேலம் நிறைகோல் தமிழ்ச் சங்கம்

## நோக்கம்

சேலம் நிறைகோல் தமிழ்ச்சங்கம் தமிழ் மொழியின் பெருமையை உலகறியச் செய்யவும், தமிழ் மொழியின் வளர்ச்சிக்காகவும் இனிவரும் காலங்களில் வருங்காலத் தலைமுறையினருக்கு தமிழ் மொழியின் சிறப்புகளை உணர்த்தி மொழிப்பற்றை ஏற்படுத்துவதற்காகவும் உருவானதாகும்.
• மறைந்து வரும் தமிழரின் பண்பாடு, நாகரீகம், மற்றும்கலை இலக்கிய வாழ்வியல் கூறுகளை மீட்ருவாக்குதல்.
• தமிழ்மொழியின்சிறப்பையறிந்த அறிஞர் பெருமக்கள், கலைஞர்கள், மாணவர்கள், தமிழ் ஆர்வலர்கள் என அனைவரையும் இனங்கண்டு அவர்களை ஊக்குவிக்கும் வகையில் பல நலத்திட்டங்களை செயல்படுத்துவரை நோக்கமாக கொண்டுள்ளது.
• திறமை வாய்ந்தவர்களின் திறனை வெளிக்கொணர்வதற்கான களமாக சேலம் நிறைகோல் தமிழ்ச்சங்கம் செயல்படுத்தப்பட்டு வருகிறது.
• பழமை வாய்ந்த தமிழ் மொழியை ஆராய்ச்சியாளர்களின் வழி ஆராய்ந்து தரவுகளை, வருங்காலத் தலைமுறையினருக்கு தெறியப்படுத்தும் வகையில் பதிப்புக் குழுமமாக செயல்பட்டு நூல்களாக, இதழ்களாக வெளியிடும் பணியைச் செய்வதை பணியாகக் கொண்டுள்ளது.
• பல்வேறு போட்டிகளை நடத்தி அதில் திறம் வாய்ந்தவர்களைக் கண்டறிந்து அவர்களைப் பெருமைபடுத்தும் வகையில் சான்றிதழ்கள், விருதுகள், பரிசளிப்புகள் வழங்கி சிறப்பிக்கும் நோக்கில் செயல்படுகிறது.
• திறன்மேம்பாட்டுப் பயிற்சிகள், கணினித்தமிழ்ப் பயிற்சிகள் மற்றும் விரிவாக்கப்பணிகள் போன்றவை நடத்துதல்.
# சேலம் நிறைகோல் தமிழ்ச் சங்கம்

## கொள்கை

• தமிழ்மொழியின் வளர்ச்சிக்காகச் செயல்படுதல்.
• தமிழ்மொழியோடு பிறமொழிகளையும் பேணிக் காப்பது.
• வியாபார நோக்கமற்ற பொதுநல அமைப்பாகச் செயல்படுதல்.
• தனியொருவரின் விருப்பங்களையோ, அமைப்பிற்கு முரண்பாட்டுக் கருத்துக்களையோ, செயல்பாடுகளையோகொள்கைகளையோ செயல்படுத்துவதற்கு இடம்அளிக்காது.
• மக்கள், சமூகம் மற்றும் அரசுக்கு எவ்வகையிலும் எதிராக செயல்படாதிருத்தல்.
• மொழிப்பற்று மிக்கவர்களை இணங்கண்டு அவர்களை ஒருங்கிணைத்து தமிழ்மொழி வளர்ச்சி மேம்பாட்டிற்காக இச்சங்கம் செயல்பட்டு வருகிறது.
# உமரியா சின்கவன்சா

**உமரியா பிந்தி ஆயிசா சின்கவன்சா** ( *Umaria Binthy Ayesha Sinhawansa* ) (, பிறப்பு 5 ஜனவரி 1991), **உமரியா** என்ற தனிப்பெயரால் பிரபலமாக குறிப்பிடப்படும் இவர் ஓர் இலங்கை பரப்பிசை, ரிதம் அண்ட் புளூஸ் மற்றும் ஜாஸ் பாடகர் ஆவார். இலங்கை ஒலிபரப்புக் கூட்டுத்தாபனத்தினால் ஏ-தரம் பெற்ற இளைய இசைக்கலைஞராவார். இலங்கையின் இசைத்துறைக்கு இவர் ஆற்றிய பங்களிப்பிற்காக 'கலா கீர்த்தி அபிமானி' விருதை வென்றுள்ளார்.
# உமரியா சின்கவன்சா

## ஆரம்ப வாழ்க்கை மற்றும் கல்வி

உமரியா சின்கவன்சா, 1991 ஆம் ஆண்டு சனவரி 5 ஆம் நாள் இலங்கையின் கொழும்பில் இசைக்கலைஞர்களான டோனி சின்கவன்சா மற்றும் ஆயிசா சின்கவன்சா ஆகியோரின் மகளாகப் பிறந்தார். உமரியா தனது வாழ்க்கையின் ஆரம்பத்திலேயே இசையைக் கற்றுக் கொண்டார். இவர் இலங்கையின் கொழும்பில் உள்ள முஸ்லிம் பெண்கள் கல்லூரி மற்றும் கேட்வே பன்னாட்டு பள்ளியில் படித்தார். இசையில் இளங்கலை பட்டமும், உட்புற வடிவமைப்பு மற்றும் ஒளிப்பதிவில் சான்றிதழ் பட்டமும் பெற்றுள்ளார்.
# உமரியா சின்கவன்சா

## குடும்பம்

இவருக்கு சுபந்திரியோ மற்றும் ஆர்தோனோ என்ற இரண்டு மூத்த சகோதரர்கள் உள்ளனர். ஆர்தோனோ ஒரு இசை தயாரிப்பாளர் மற்றும் தொழில்முனைவோராக இருக்கிறார். இவரது மூத்த சகோதரி உமரா சின்கவன்சாவும் ஒரு இசைக்கலைஞர். உமரியாவின் பாட்டி ராணி பெரேரா இலங்கைத் திரைப்படங்களில் நடிகையாக இருந்தவர். இவர் மறைந்த பாடகியும் இலங்கைத் திரைப்பட நடிகையுமான ருக்மணி தேவியின் பேத்தியும் ஆவார்.